മികച്ച വിജയം നേടിയ വിദ്യാര്ഥികള്ക്ക് സൈക്കിള് സമ്മാനിച്ച് പോലീസ് കേളകം: എസ്എസ്എല് സി പരീക്ഷയില് ഉന്നതവിജയം നേടിയ പട്ടിക വിഭാഗത്തില്പ്പെട്ട വിദ്യാര്ഥികളെ ആദരിക്കുന്നതിന്റെ ഭാഗമായി കേളകം പോലീസ് സ്റ്റേഷന് പരിധിയില് മികച്ച വിജയം നേടിയ വിദ്യാര്ഥികള്ക്ക് പോലീസ് സൈക്കിള് വിതരണം ചെയ്തു. വിതരണ ഉദ്ഘാടനം പേരാവൂര് ഡിവൈഎസ്പി എ.വി. ജോണ് നിര്വഹിച്ചു. എസ്ഐ ടി. സുരേശന് അധ്യക്ഷത വഹിച്ചു. ഇന്സ്പെക്ടര് മഹേഷ്, കൊട്ടിയൂര് പഞ്ചായത്ത് പ്രസിഡന്റ് റോയ് നമ്ബുടാകം, കേളകം പഞ്ചായത്ത് വൈസ് പ്രസിഡന്റ് തങ്കമ്മ മേലെക്കുറ്റ്, കേളകം ജനമൈത്രി പോലീസ് ഓഫീസര് സിജു ജോണി എന്നിവര് പ്രസംഗിച്ചു. എസ് എസ് എല് സി പരീക്ഷയില് ഫുള് എ പ്ലസ് നേടിയ കൊട്ടിയൂര് താഴെ മന്ദംചേരി കോളനിയിലെ അനൂപ്, കൊട്ടിയൂര് മേലെ പാല്ചുരം കോളനിയിലെ ശശിന ശശി, കേളകം ഐടിസി കോളനിയിലെ അമൃത മണാളി, അടയക്കാത്തോട് വാളുമുക്ക് കോളനിയിലെ യദുകൃഷ്ണന് എന്നിവര്ക്കാണ് സൈക്കിളുകള് കൈമാറിയത്.